**ПАЛАЖЭННЕ**

аб Гродзенскім абласным дыктанце, прысвечаным Міжнароднаму дню роднай мовы

Гродзенскі абласны дыктант (далей – дыктант) арганізуецца галоўным упраўленнем адукацыі Гродзенскага аблвыканкама, дзяржаўнай установай адукацыі “Гродзенскі абласны інстытут развіцця адукацыі” (далей – інстытут) у рамках святкавання Міжнароднага дня роднай мовы ва ўстановах адукацыі Гродзенскай вобласці 21 лютага 2024 года.

Мэта – папулярызацыя беларускай мовы, фарміраванне ў удзельнікаў пачуцця патрыятызму, грамадзянскасці, павагі да мовы як культурна-грамадскай з’явы.

Тэма – 80-годдзе вызвалення Беларусі ад нямецка-фашысцкіх захопнікаў.

Удзел у дыктанце – дабраахвотны.

Удзельнікі – вучні, педагагічныя работнікі, бацькі вучняў, грамадскасць.

Тэкст дыктанта і бланкі для напісання дыктанта можна будзе спампаваць на сайце галоўнага ўпраўлення адукацыі Гродзенскага аблвыканкама, або на сайце інстытута (groiro.by) 21.02.2024 з 9.00.

Фота момантаў напісання і самаправеркі дыктанта неабходна размясціць на сайтах устаноў адукацыі, аддзелаў (упраўленняў) адукацыі райгарвыканкамаў, у рэгіянальных сродках масавай інфармацыі, лепшыя ад раёна накіраваць для размяшчэння на сайце дзяржаўнай установы адукацыі “Гродзенскі абласны істытут развіцця адукацыі” (электронны адрас mail@groiro.by).